section_heading: Politička karijera
paragraph_text: U travnju 1806. imenovan hrvatskim banom, ali je zbog vojnih dužnosti vrlo malo boravio u Hrvatskoj, gdje su ga zamjenjivali zagrebački biskupi Maksimilijan Vrhovac i Aleksandar Alagović. Nakon mira u Schönbrunnu 1809. mogao se više posvetiti banskim poslovima. Bansku čast obnašao je sve do smrti 1831. godine. Godinu prije, 1830., imenovan je za predsjednika Dvorskoga ratnog vijeća. Sudjelovao u radu Ugarskog sabora.